Tartalom
Index 🔎︎

# Pontok szerkesztése eszköztár

Ha kijelöl egy sokszögobjektumot, és a Pontok szerkesztése ikonra kattint, megjelenik a Pontok szerkesztése eszköztár.

Síkbeli objektumok átalakítása görbévé, sokszöggé és 3D objektummá

Síkbeli objektumok átalakítása görbévé, sokszöggé és 3D objektummá

A biztosított funkciók lehetővé teszik egy görbe vagy egy görbévé alakított objektum pontjainak szerkesztését. Az alábbi ikonok állnak rendelkezésre:

## Pontok szerkesztése

A Pontok szerkesztése ikon segítségével aktiválhatja vagy letilthatja a Bézier-objektumok szerkesztési módját. Szerkesztési módban kiválaszthatók a rajzobjektumok egyedi pontjai.

Pontok szerkesztése

## Pontok áthelyezése

A pontok áthelyezésére szolgáló módot kapcsolja be. Az egérmutató a ponton pihentetéskor megjelenít egy kis üres négyzetet. Húzza át a pontot egy másik helyre. A pont mindkét felén lévő görbe követi a mozgást; a következő pontok közötti görbeszakaszok alakja változik.

Az egész görbe áthelyezéséhez mutasson az egérrel a görbére két pont között vagy egy zárt görbébe, és húzza a görbét. Így nem torzítja el az alakzatot.

Pontok áthelyezése

## Pontok beszúrása

A beszúró módot kapcsolja be. Ebben a módban pontokat lehet beszúrni. A pontokat is mozgathatja, csakúgy, mint mozgatási módban. Ha rákattint egy két pont között levő görbére, és mozgatja az egeret egy kis ideig az egérgomb lenyomva tartása közben, akkor a rendszer beszúr egy új pontot. A pont egy sima pont, és a vezérlőpontok vonalai párhuzamosak és mozgatás közben is azok maradnak.

Ha egy sarokpontot kíván létrehozni, akkor először be kell illesztenie egy sima vagy egy szimmetrikus pontot, amely a Sarokpont segítségével később átalakításra kerül sarokponttá.

Pontok beszúrása

## Pontok törlése

A Pontok törlése ikonnal lehet törölni egy vagy több kijelölt pontot. Több pontot úgy jelölhet ki egyszerre, hogy az egyes pontokra kattintás közben a Shift billentyűt lenyomva tartja.

Először válassza ki a törölni kívánt pontokat, majd kattintson az ikonra, vagy nyomja meg a Del billentyűt.

Pontok törlése

## Görbe felosztása

A Görbe felosztása ikon feloszt egy görbét. Kattintson a görbe azon pontjára, ahol ketté akarja osztani, majd kattintson az ikonra.

Görbe felosztása

## Görbévé alakítás

Egy görbét egyenes vonallá vagy egy egyenes vonalat görbévé alakít. Ha egyetlen pontot jelöl ki, akkor a pont előtti görbe kerül átalakításra. Ha két pontot jelöl ki, akkor a két pont közötti görbe kerül átalakításra. Ha kettőnél több pontot jelöl ki, akkor az adott ikonra kattintáskor a görbe egy másik része kerül átalakításra. Ha szükséges, akkor a kerekítési pontok sarokpontokká alakíthatók, a sarokpontok pedig kerekítési pontokká.

Ha a görbe egy adott része egyenes, akkor a vonal végpontja maximum egy vezérlőponttal rendelkezik. Ezek nem alakíthatók sarokponttá, hacsak az egyenes vonalat nem alakítja vissza görbévé.

Görbévé alakítás

## Sarokpont

A kijelölt pontot vagy pontokat sarokpontokká alakítja. A sarokpontok két mozgatható vezérlőponttal rendelkeznek, amelyek egymástól függenek. A görbe vonal ezért nem lesz egyenes egy sarokpontnál, hanem sarkot alkot.

Sarokpont

## Finom átmenet

Egy sarok- vagy szimmetriapontot sima ponttá alakít. A sarokpont összes vezérlőpontja párhuzamosra van igazítva, és csak egyszerre mozgatható. A vezérlőpontok hossza különbözhet, ezekkel változtathatja a görbület mértékét.

Finom átmenet

## Szimmetrikus átmenet

Ez az ikon a sarokpontot vagy a sima pontot szimmetrikus ponttá alakítja. A sarokpont összes vezérlőpontja párhuzamosra van igazítva, és ugyanolyan hosszú. Csak egyszerre mozgathatók és a görbület mértéke minden irányban ugyanaz.

Szimmetrikus átmenet

## Bézier-görbe bezárása

Lezár egy vonalat vagy ívet. Egy vonal úgy záródik, hogy az utolsó pont össze van kötve az elsővel, amelyet egy megnagyobbított négyzet jelöl.

Bézier-görbe bezárása

## Pontok eltávolítása

Az aktuális vagy kiválasztott pontokat törlésre megjelöli. Ez akkor történik, amikor a pont egy egyenes vonalon található. Ha egy görbét vagy sokszöget alakít át a Görbévé alakítás ikon segítségével egyenes vonallá, vagy az egérrel változtat úgy egy görbét, hogy a pont egy egyenes vonalon fekszik, akkor eltávolításra kerül. A szög, amelytől a pontredukciót végezni kell a Beállítások párbeszédablak LibreOffice Draw - Rács panelén állítható bea Beállítások párbeszédablak LibreOffice Impress - Rács panelén állítható bealapértelmezés szerint 15°.

Pontok eltávolítása